32004R0885
L 168/1
JURNALUL OFÍCIAL AL UNIUNII EUROPENE
REGULAMENTUL (CE) NR. 885/2004 AL CONSILIULUI
din 26 aprilie 2004
privind adaptarea Regulamentului (CE) nr. 2003/2003 al Parlamentului European și al Consiliului, a Regulamentelor (CE) nr. 1334/2000, (CE) nr. 2157/2001, (CE) nr. 152/2002, (CE) nr. 1499/2002, (CE) nr. 1500/2003 și (CE) nr. 1798/2003 ale Consiliului, a Deciziilor nr. 1719/1999/CE, nr. 1720/1999/CE, nr. 253/2000/CE, nr. 508/2000/CE, nr. 1031/2000/CE, nr. 163/2001/CE, nr. 2235/2002/CE și nr. 291/2003/CE ale Parlamentului European și ale Consiliului și a Deciziilor 1999/382/CE, 2000/821/CE, 2003/17/CE și 2003/893/CE ale Consiliului în domeniul liberei circulații a mărfurilor, în domeniul dreptului societăților, în domeniul agriculturii, în domeniul fiscalității, în domeniul educației și formării profesionale, în domeniul culturii și politicii audiovizuale, precum și în domeniul relațiilor externe, ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei
CONSILIUL UNIUNII EUROPENE;
având în vedere Tratatul de instituire a Comunității Europene,
având în vedere Tratatul de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (1) (denumit în continuare „Tratatul de aderare”) și, în special, articolul 2 alineatul (3) al acestuia,
având în vedere Actul privind condițiile de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor care stau la baza Uniunii Europene (2) (denumit în continuare „Actul de aderare”) și, în special, articolul 57 al acestuia,
având în vedere propunerea Comisiei,
întrucât:
(1)
Pentru anumite acte a căror valabilitate se prelungește după 1 mai 2004 și care trebuie adaptate ca urmare a aderării, adaptările necesare nu au fost prevăzute în Actul de aderare sau au fost prevăzute, dar trebuie completate. Toate aceste adaptări trebuie adoptate înainte de aderare, pentru a putea fi aplicate din momentul aderării.
(2)
Conform articolului 57 alineatul (2) din Actul de aderare, respectivele adaptări trebuie adoptate de Consiliu în toate situațiile în care Consiliul adoptă, singur sau împreună cu Parlamentul European, actul original.
(3)
Regulamentul (CE) nr. 2003/2003 (3) al Parlamentului European și al Consiliului, regulamentele (CE) nr. 1334/2000 (4), (CE) nr. 2157/2001 (5), (CE) nr. 152/2002 (6), (CE) nr. 1499/2002 (7), (CE) nr. 1500/2003 (8) și (CE) nr. 1798/2003 (9) ale Consiliului, Deciziile nr. 1719/1999/CE (10), nr. 1720/1999/CE (11), nr. 253/2000/CE (12), nr. 508/2000/CE (13), nr. 1031/2000/CE (14), nr. 163/2001/CE (15), nr. 2235/2002/CE (16) și nr. 291/2003/CE (17) ale Parlamentului European și ale Consiliului și deciziile 1999/382/CE (18), 2000/821/CE (19), 2003/17/CE (20) și 2003/893/CE (21) ale Consiliului trebuie, prin urmare, modificate în consecință,
ADOPTĂ PREZENTUL REGULAMENT:
Articolul 1
Regulamentele (CE) nr. 2003/2003, (CE) nr. 1334/2000, (CE) nr. 2157/2001, (CE) nr. 152/2002, (CE) nr. 1499/2002, (CE) nr. 1500/2003 și (CE) nr. 1798/2003 și Deciziile nr. 1719/1999/CE, nr. 1720/1999/CE, nr. 253/2000/CE, nr. 508/2000/CE, nr. 1031/2000/CE, nr. 163/2001/CE, nr. 2235/2002/CE, nr. 291/2003/CE, 1999/382/CE, 2000/821/CE, 2003/17/CE și 2003/893/CE se modifică în conformitate cu anexa la prezentul regulament.
Articolul 2
Prezentul regulament intră în vigoare sub rezerva și la data intrării în vigoare a Tratatului de aderare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 aprilie 2004.